Ek plant spinasie op klein skaal, so 5000 plantjies op 'n slag en het 'n probleem met gaaitjies in die blare. Ek spuit nou makhro cyper op die blare elke twee weke maar daar is nog steeds gaaitjies en het al ook klein slakkies op die blare gekry. Hulp sal waardeer word. Ek bly in die Oos-Vrystaat.
Vir die slakkies is dit wenslik om lokaashouers met slaklokaas te vul en buite om die plek waar die spinasie staan, te plaas. Enige van die middels wat op die rake verkoop word is effektief. Slaklokaashouers kan van plastiek roomysbakke gemaak word: sny 30 mm gate aan alke kan van die houer, plaas die lokaas daarin en plaas die deksels op. Die lokaashouers moet elke dag skoongemaak word en met vars lokaas gevul word. Moet nie die lokaas tussen die spinasie gooi nie.